A principios d'es anyos 90 presentó en Radio Nacional de España o programa La ley de la calle, que s'emitiba de nueitz y diba d'entrevistas con personaches de campos variaus, a-sobén marchinals. O programa fue clausurau por l'alavetz Director Cheneral d'RTVE, Jordi García Candau. Mientres l'anyo 1993, dirichió y presentó o programa Código Uno en TVE, d'o qual en dimitió en noviembre d'ixe mesmo anyo, por mor d'o tracto informativo que se l'heba dau a o suicidio d'una menor d'edat. A-exprés d'aquell programa, manifestó que «conteneba basura» y perteneceba a un chenero, o d'es programas de succesos, que son «dinamita pura, siempre en o limite, y, cabo ta quan, uno se puede pasar». A dirección de a cadena contradició a o presentador, alegando que a cancelación d'o espacio yera inminent porque se preparaba un codigo deontolochico interno que iba a refusar mantener programas de succesos, en fendo entender que Pérez-Reverte simplament s'heba quiesto abanzar.